section_heading: Azija
paragraph_text: Prije današnjeg općeg konsenzusa da rod Homo vuče korijene iz Afrike, prirodoslovci 19. stoljeća tražili su njegovo porijeklo u Aziji. Znalo se za takozvane "zmajske kosti" (fosilizirane kosti i zubi) iz kineskih apoteka, ali tek je u ranom 20. stoljeću njemački paleontolog Max Schlosser opisao jedan fosilizirani ljudski zub iz Pekinga. Iako je Schlosser (1903.) bio vrlo pažljiv, identificiravši taj zub samo kao "?''Antropoid g. et sp. indet''?" nadao se da će se u budućim radovima u Kini otkriti novi antropoid.